Diari Oficial de la Generalitat Valenciana


Sumari del DOGV 5345, del 13-09-2006 (2006/10420)

RESOLUCIÓ de 7 d'agost de 2006, del director general d'Interior, de per la qual es publica la relació definitiva dels aspirants que han superat els cursos d'Habilitació de Policies Locals de la Comunitat Valenciana, per promoció interna, convocats per Orde de 20 de maig de 2003, de la Conselleria de Justícia i Administracions Públiques.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5345

Data del DOGV
:   13-09-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/10917


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 7 d'agost de 2006, del director general d'Interior, de per la qual es publica la relació definitiva dels aspirants que han superat els cursos d'Habilitació de Policies Locals de la Comunitat Valenciana, per promoció interna, convocats per Orde de 20 de maig de 2003, de la Conselleria de Justícia i Administracions Públiques. [2006/10286]  
Vistes les actuacions administratives dutes a terme per al desenvolupament i avaluació dels cursos d'Habilitació de Policies Locals de la Comunitat Valenciana, per de promoció interna, de conformitat amb allò que ha disposat per la normativa vigent i aplicable a aquests,  
Antecedents de fet  
Primer. Mitjançant una Orde de 20 de maig de 2003, de la Conselleria de Justícia i Administracions Públiques, es van convocar els cursos d'Habilitació dels Policies Locals de la Comunitat Valenciana, per promoció interna, en el marc d'allò que ha establit la disposició transitòria primera de la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana, desenvolupada pel Decret 20/2003, de 4 de març, del Consell de la Generalitat.  
Segon. Per mitjà de la Resolució de 10 de desembre de 2003, del director general d'Interior, de la Conselleria de Justícia i Administracions Públiques, es va publicar la llista definitiva d'admesos i exclosos en la convocatòria dels cursos d'Habilitació dels Policies Locals de la Comunitat Valenciana, per promoció interna.  
Tercer. La Resolució de 24 de juny de 2004, de la Direcció General d'Interior, va desenvolupar l'Orde de 20 de maig de 2003, per la qual s'havien convocat els cursos d'Habilitació.  
Quart. A través de l'Orde de 14 de febrer de 2005, de la Conselleria de Justícia i Administracions Públiques, es va nomenar el Tribunal Qualificador dels esmentats cursos d'Habilitació, el qual va fixar les dates de realització de les proves teòriques d'aprofitament per als dies 18 i 27 de juny de 2005, en el primer cas per als grups B i C i, en el segon supòsit, per al grup A.  
Cinqué. Per mitjà d'acords del Tribunal Qualificador, de data 12 de juliol de 2005, es van fer públiques les relacions d'aspirants declarats aptes en cada un dels grups, A, B i C, i es va concedir a les persones interessades un termini d'un mes per a interposar recurs d'alçada davant del conseller de Justícia i Administracions Públiques.  
Sisé. Per mitjà de diverses resolucions del conseller de Justícia, Interior i Administracions Públiques, totes de data 12 de gener de 2006, es va procedir a la desestimació o estimació, parcial o total, dels diferents recursos interposats, la qual cosa va tindre com a conseqüència que, amb data 8 de febrer de 2006, es fera públic l'Acord del Tribunal Qualificador dels cursos d'Habilitació pel qual s'executaven les esmentades resolucions, es publicaven les noves relacions d'aspirants declarats aptes en les proves finals d'aprofitament i se citaven les persones interessades per a la realització de les pràctiques.  
Seté. Prèvia convocatòria dins del termini i la forma escaient als interessats per a informar-los sobre el contingut acordat pel Tribunal Qualificador per a la fase de pràctiques, es va establir un termini comú de presentació de treballs que es va iniciar amb data 28 de febrer de 2006 i va concloure amb data 28 d'abril d'aquest mateix any.  
Vuité. Conclòs el termini anteriorment indicat, els aspirants que havien superat els exàmens finals d'aprofitament van ser convocats per a la defensa dels seus respectius treballs de pràctiques davant del Tribunal Qualificador, en sessions que van tindre lloc amb dates 30 i 31 de maig de 2006, per als grups A i C en la primera de les dates indicades i, per al grup B, en la segona.  
Nové. Per mitjà d'acords del Tribunal Qualificador, de dates 30 i 31 de maig de 2006, es van fer públiques les relacions d'aspirants declarats aptes en la fase de pràctiques, grups A, B i C, i no es va admetre el treball d'un dels candidats a obtindre l'habilitació en el grup B, per haver-lo presentat fora del termini fixat pel Tribunal.  
Desé. Amb data 4 d'agost de 2006, el Tribunal Qualificador dels cursos d'Habilitació de Policies Locals de la Comunitat Valenciana, per promoció interna, va formular proposta de resolució, en què, a partir dels antecedents de fet que han quedat exposats i sobre la base dels fonaments jurídics que s'exposen a continuació, proposà que es declaren habilitats, en els grups A, B o C, els funcionaris que es relacionen al final d'aquesta resolució.  
Fonaments de dret  
I. És competent per a resoldre la convocatòria dels cursos d'Habilitació de Policies Locals, per promoció interna, el director general d'Interior, en virtut d'allò que ha establit l'article 12 de l'Orde de 20 de maig de 2003, de la Conselleria de Justícia i Administracions Públiques, per la qual es convoquen els mencionats cursos, en relació amb l'article 15 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques.  
II. La disposició transitòria primera de la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals, disposa el següent: .L'exercici del dret a la promoció interna a la categoria immediatament superior, podrà ser exercida pels funcionaris dels cossos de Policia Local que es troben en la categoria immediatament inferior a la que pretenen ocupar i no tinguen la titulació exigida, així com pels auxiliars de policia que pretenguen accedir a un lloc d'agent, i que no tinguen la titulació exigida, sempre que superen el curs d'habilitació corresponent organitzat per l'Institut Valencià de Seguretat Pública. L'esmentat curs d'habilitació haurà de realitzar-se abans dels quatre anys des de l'entrada en vigor de la present Llei..  
III. L'article 1 del Decret 20/2003, de 4 de març, del Consell de la Generalitat, pel qual es desenvolupa la disposició transitòria primera de la Llei 6/1999, establix que l'habilitació per promoció interna .s'obtindrà per mitjà de la realització i superació dels cursos d'habilitació que per a cada categoria s'establixen en aquest Decret.. L'article 4 de l'esmentat Decret 20/2003 assenyala que els cursos d'habilitació .es convocaran mitjançant una orde de la Conselleria de Justícia i Administracions Públiques..  
IV. La convocatòria dels cursos d'Habilitació es va efectuar per mitjà de l'Orde de 20 de maig de 2003, de la Conselleria de Justícia i Administracions Públiques, desenvolupada per la Resolució de 24 de juny de 2004, de la Direcció General d'Interior, en les quals van quedar establits els continguts i la duració dels cursos, així com el sistema d'avaluació i qualificació que havia d'emprar-se en finalitzar el procés, consistent en una prova d'aprofitament de caràcter teòric i en una fase de pràctiques que determinarien, en conjunt, la qualificació dels aspirants i la seua condició d'aptes o no aptes en els cursos d'Habilitació.  
V. Després de la Resolució de 10 de desembre de 2003, del director general d'Interior, de la Conselleria de Justícia i Administracions Públiques, per la qual es va fer pública la llista definitiva d'admesos i exclosos en la convocatòria dels cursos d'Habilitació, aquests es van desenvolupar entre octubre de 2004 i maig de 2005, atenent el contingut predeterminat per la normativa aplicable i conforme al sistema de tutories que també fixava tal normativa.  
VI. Mitjançant una Orde de 14 de febrer de 2005, de la Conselleria de Justícia i Administracions Públiques, es va nomenar el Tribunal Qualificador dels cursos d'Habilitació, el qual es va encarregar d'elaborar i avaluar les proves finals d'aprofitament, així com de programar i qualificar la fase de pràctiques dels que havien superat els esmentats exàmens finals de tipus teòric, tot això d'acord amb la successió de fets que es relaten en els antecedents d'aquesta proposta.  
VII. L'article 6 del Decret 20/2003, de 4 de març, del Consell de la Generalitat, pel qual es desenvolupa la disposició transitòria primera de la Llei 6/1999, de 19 d'abril, de la Generalitat, de Policies Locals i de Coordinació de Policies Locals de la Comunitat Valenciana, d'habilitació a l'efecte de promoció interna, determina el següent: .1. Superat el curs d'habilitació corresponent i obtingut el lloc de treball per promoció interna, els funcionaris s'integraran amb caràcter general, inclosa la mobilitat, en l'escala i categoria corresponents. 2. Produïda la integració d'acord amb allò que s'ha indicat en el paràgraf anterior, els funcionaris afectats, per a exercir en successives ocasions el seu dret a la promoció interna a escales o categories superiors a aquelles en què hagen quedat integrats, hauran de reunir els requisits regulats en els articles 35 i 36 de la Llei 6/1999, de 19 d'abril, de la Generalitat..  
Vistos els anteriors preceptes legals i reglamentaris, i la resta de pertinent aplicació, resolc:  
Primer  
Declarar habilitats per al grup A, per promoció interna en els cossos de Policia Local de la Comunitat Valenciana, el Sr. José del Río López, el Sr. Jaime García García i el Sr. Rafael Vicente Mestre Hurtado.  
Segon  
Declarar habilitats per al grup B, per promoció interna en els cossos de Policia Local de la Comunitat Valenciana, el Sr. Javier Brenes Albado, Sr. Francisco Miguel Ferrando Pastor, Sr. Arturo González Monleón, Sr. Vicente Navarro Serrulla, Sr. Luis Vicente Piqueres Santamans, Sr. José Miguel Ruiz Mondéjar, Sr. Isidro Sevilla Solera i Sr. José Ramón Vila Vendrell.  
Tercer  
Declarar habilitats per al grup C, per promoció interna en els cossos de Policia Local de la Comunitat Valenciana, el Sr. José María Puig Girau, el Sr. José Luis Sánchez Barredo i el Sr. Santos Mariano Villena Hernández.  
Contra aquesta resolució, que posa fi a la via administrativa, es podrà interposar, amb caràcter potestatiu, recurs de reposició davant del mateix òrgan que la dicta, en el termini d'un mes a comptar de l'endemà a aquell en què tinga lloc la seua notificació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé directament recurs contenciós administratiu, en el termini de dos mesos comptats des de l'endemà de la notificació d'aquesta resolució, de conformitat amb el que disposen els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
València, 7 d'agost de 2006.. El director general d'Interior. Pedro Hidalgo Caballero.